Diari Oficial de la Generalitat Valenciana


Sumari del DOGV 6671, del 15-12-2011 (2011/12959)

RESOLUCIÓ d'1 de desembre de 2011, de la Conselleria d'Infraestructures, Territori i Medi Ambient, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2012.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6671

Data del DOGV
:   15-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12573


Data del document
:   01-12-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

RESOLUCIÓ d'1 de desembre de 2011, de la Conselleria d'Infraestructures, Territori i Medi Ambient, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2012.  
  
 [2011/12821]  
La Generalitat és competent en matèria d'ensenyances nauticoesportives, d'acord amb el Reial Decret 1952/1996, de 23 d'agost, sobre traspàs de funcions i servicis de l'administració de l'Estat a la Comunitat Valenciana, publicat en el Diari Oficial de la Comunitat Valenciana, de 24 de setembre de 1996, i és la Conselleria d'Infraestructures, Territori i Medi Ambient la que assumix el desplegament i l'aplicació de les esmentades competències a través de la Direcció General de Transports i Logística.  
L'exercici d'estes funcions s'ha de realitzar, com establix el Reial Decret citat, de conformitat amb els criteris establits amb caràcter general per la normativa estatal quant al contingut dels programes, tipus de titulació i disseny de proves.  
La realització dels exàmens es regirà pel que disposa l'Orde FOM/3200/2007, de 26 d'octubre, per la qual es regulen les condicions per al govern d'embarcacions de recreació, publicada en el Boletín Oficial del Estado, de 3 de novembre de 2007, la resta de la normativa que esta orde establix i el Reial Decret 259/2002, de 8 de març, pel qual s'actualitzen les mesures de seguretat en la utilització de motos aquàtiques, publicat en el Boletín Oficial del Estado, de 12 de març de 2002.  
  
Per tot això, i fent ús de les atribucions que concedix a la consellera d'Infraestructures, Territori i Medi Ambient de la Generalitat el Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
Aprovar la convocatòria ordinària per a l'any 2012 d'exàmens teòrics per a l'obtenció dels diferents títols nauticoesportius, amb subjecció a les bases següents:  
  
1. Es convoquen els exàmens teòrics següents per províncies:  
  
Alacant  
3 i 4 de febrer  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró de moto nàutica A i B  
- Matrícula fins al dia 16 de gener  
29 i 30 de juny  
Capità de iot  
Patró de iot  
Patró d'embarcacions de recreació  
Patró per a navegació bàsica  
- Matrícula fins al dia 11 de juny  
  
Castelló  
5 i 6 d'octubre  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró moto nàutica A i B  
- Matrícula fins al dia 17 setembre  
  
València  
30 i 31 de març  
Capità de iot  
Patró de iot  
Patró d'embarcacions de recreació  
Patró per a navegació bàsica  
Patró moto nàutica A i B  
- Matrícula fins al dia 12 de març  
30 de novembre i 1 de desembre  
Capità de iot  
Patró de iot  
Patró d'embarcacions de recreació  
Patró per a navegació bàsica  
- Matrícula fins al dia 12 de novembre  
  
2. Normes generals  
2.1. Per a obtindre el títol corresponent, les persones que superen els exàmens teòrics hauran d'acreditar la realització de les pràctiques bàsiques de seguretat i navegació, així com les de radiocomunicacions que establix l'Orde de 26 d'octubre de 2007 del Ministeri de Foment, per la qual es regulen les condicions per al govern d'embarcacions de recreació, així com la resta de requisits establits en la norma esmentada.  
  
2.2. Els aspirants que no es presenten en les proves el dia i a l'hora assenyalats, excepte en els casos degudament justificats i lliurement considerats pel tribunal, seran exclosos de la prova i perdran tots els drets d'examen.  
2.3. Per a l'examen teòric de patró de iot s'ha d'estar en possessió del títol de patró d'embarcacions de recreació.  
2.4. Per a l'examen teòric de capità de iot s'ha d'estar en possessió del títol de patró de iot.  
  
3. Presentació de sol·licituds telemàtica o presencial  
3.1 Les sol·licituds es presentaran de forma telemàtica, a través de la web de la Conselleria d'Infraestructures, Territori i Medi Ambient en la pàgina http://www.cit.gva.es/val/areasactividad/actividadesnauticas/titulos-de-embarcaciones/  
Per a això es necessitarà prèviament disposar del DNI electrònic o del certificat d'usuari de firma electrònica avançada o firma digital. Els matriculats per mitjà del sistema telemàtic hauran d'aportar, el dia de l'examen, el justificant del registre telemàtic així com la documentació acreditativa dels requisits per a participar en la convocatòria, que és la següent: original i fotocòpia del DNI o, si no té la nacionalitat espanyola, el NIE. Si es troba en tramitació, a més, presentaran el passaport. Original i fotocòpia de la titulació de patró d'embarcacions de recreació (en el cas de candidats a l'examen de patró de iot) o de patró de iot (en el cas de candidats a l'examen de capità de iot). Autorització paterna o del tutor/a per als aspirants d'edat compresa entre els 16 i 18 anys (sense complir). Els beneficiaris d'exempcions de taxa per família nombrosa presentaran l'acreditació corresponent.  
  
Els aspirants matriculats per este sistema que no presenten la mencionada documentació el dia de l'examen no seran avaluats i perdran tots els drets a la convocatòria.  
3.2. Els candidats podran també formalitzar la inscripció de forma presencial segons els documents de sol·licitud d'admissió a examen per a l'obtenció de títols per al govern d'embarcacions de recreació, que estaran disponibles per al públic en les oficines PROP i en la pàgina web de la Conselleria d'Infraestructures, Territori i Medi Ambient.  
  
Les sol·licituds per a prendre part en les convocatòries es podran presentar:  
- En les dependències de la Conselleria d'Infraestructures, Territori i Medi Ambient situada a l'avinguda d'Aguilera, 1, 8a planta, 03300 Alacant.  
- En els corresponents registres dels servicis centrals i territorials de les distintes conselleries i en qualsevol de les oficines PROP de la Generalitat Valenciana.  
- En les altres oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
4. Documentació  
4.1. Juntament amb les sol·licituds i dins dels terminis establits per a la presentació, els candidats han d'adjuntar en tots els casos:  
- Fotocòpia del document nacional d'identitat i, si no és espanyol, el NIE.  
- Autorització paterna o del tutor/a per als aspirants d'edat compresa entre els 16 i 18 anys (sense complir).  
- Fotocòpia confrontada del títol o targeta d'identitat marítima de la titulació anterior, en els casos d'examen de patró de iot i capità de iot. Les persones que hagen tramitat els mencionats títols en una altra comunitat autònoma n'hauran de demostrar documentalment la possessió amb la presentació d'una fotocòpia confrontada de l'acreditació corresponent.  
Les persones que tinguen titulacions que puguen donar lloc a convalidació d'assignatures hauran de presentar fotocòpies confrontades.  
- Exemplar per a l'administració de l'imprés de pagament (mod. 046) d'accés a l'examen teòric per a l'obtenció de la titulació per al govern d'embarcacions de recreació, amb certificat mecànic o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005 que aprova el Text Refós de la Llei de Taxes de la Generalitat Valenciana publicada en el Diari Oficial de la Comunitat Valenciana, de 22 de març de 2005, l'import del qual actualitzat per a l'any 2012 es publicarà en la pàgina web de la Conselleria d'Infraestructures, Territori i Medi Ambient, www.cit.gva.es/actividadesnauticas.  
Els beneficiaris d'exempcions de taxa per família nombrosa presentaran l'acreditació corresponent.  
En cap cas es podrà acumular el pagament de les distintes taxes indicades en el quadre anterior. S'haurà d'efectuar únicament el pagament que corresponga al procediment administratiu que es pretenga iniciar.  
El pagament a l'entitat bancària no substituirà en cap cas el tràmit de presentació de la sol·licitud davant de l'administració dins del termini i la forma escaient prevista en estes bases.  
  
5. Termini de presentació de sol·licituds  
5.1. El termini de presentació de sol·licituds acabarà per a cada convocatòria 15 dies hàbils abans de la data indicada d'examen.  
5.2. No s'admetrà cap sol·licitud presentada fora del termini establit.  
  
6. Horari i lloc d'exàmens  
6.1. Els exàmens es realitzaran durant el divendres de vesprada i dissabte de matí de les dates indicades en la base primera. Els horaris s'establiran segons els aspirants matriculats i la disponibilitat d'aules adequades.   
6.2. Els horaris i el lloc d'examen seran els anunciats pel president del tribunal en el tauler d'anuncis de la Direcció General de Transports i Logística a Alacant situat en l'adreça mencionada en la base 3.2, així com en la pàgina web de la Conselleria d'Infraestructures, Territori i Medi Ambient, amb almenys una setmana d'antelació a la data de realització de l'examen.   
  
7. Desenvolupament de les proves  
7.1. El desenvolupament de les proves es regirà pel que establix l'Orde FOM/3200/2007, de 26 d'octubre, per la qual es regulen les condicions per al govern d'embarcacions de recreació, publicada en el Boletín Oficial del Estado, de 3 de novembre de 2007, així com en el Reial Decret 259/2002, de 8 de març, del Ministeri de Foment, pel qual s'actualitzen les mesures de seguretat en la utilització de les motos nàutiques.  
7.2. A fi de poder entrar en les aules i realitzar l'examen, els aspirants hauran de presentar-se en el lloc de la realització de l'examen amb el següent:  
- Documents originals del DNI, NIE o passaport. No són vàlids a estos efectes els resguards de renovació. En qualsevol moment el tribunal podrà requerir als aspirants l'acreditació de la seua personalitat per mitjà de la presentació dels documents oficials identificatius anteriors.  
  
L'autoritat convocant, per si mateixa o a proposta del president del tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en què haja pogut incórrer l'aspirant, i podrà ser exclòs de la convocatòria en qualsevol moment si no complix els requisits.  
- Justificant bancari (mod. 046) del pagament de les taxes corresponents a la inscripció en la prova a la Generalitat Valenciana.  
- Estris d'escriptura: llapis del núm. 2, bolígraf i goma d'esborrar, transportador nàutic, regle, escaire o cartabó i compàs. Així mateix, s'autoritza l'ús de calculadores senzilles i no es permeten l'ús de calculadores científiques i/o programables, telèfons mòbils, agendes electròniques, ni ordinadors personals.  
- Per als exàmens de capità de Iot, hauran d'acudir proveïts de l'almanac nàutic de l'any en curs. Així mateix, i per a l'assignatura d'anglés, podran acudir proveïts del diccionari corresponent.  
8. Estructura dels exercicis i requeriments per a superar-los.  
Patró de moto nàutica B  
Resolució de vint preguntes tipus test, amb 4 respostes alternatives i únicament una és vàlida, de les quals cal respondre correctament catorze per a ser considerat apte. La duració de l'examen és d'una hora i quinze minuts  
Patró de moto nàutica A  
Resolució de trenta preguntes tipus test, amb 4 respostes alternatives i únicament una és vàlida, de les quals cal respondre correctament vint-i-una per a ser considerat apte. La duració de l'examen és d'una hora i quinze minuts.  
Patró per a navegació bàsica  
Resolució de quaranta preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament vint-i-huit preguntes en total, i és necessari un mínim de set encerts de les deu preguntes sobre reglament d'abordatges, un mínim de dos encerts de les quatre preguntes d'abalisament i un mínim de dos encerts de les quatre preguntes de propulsió. La duració de l'examen és d'una hora i quinze minuts.  
Patró d'embarcacions de recreació  
Resolució de setanta-cinc preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament cinquanta-tres preguntes en total, i és necessari un mínim de dos encerts dels exercicis de la carta de navegació, un mínim d'onze encerts de les quinze preguntes sobre reglaments d'abordatge, un mínim de tres encerts de les cinc preguntes sobre abalisament i un mínim de tres encerts de les cinc preguntes sobre propulsió mecànica. La duració de l'examen és dos hores i trenta minuts.  
  
Patró de iot  
- Seguretat  
Resolució de vint preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de catorze preguntes. La duració de l'examen és de trenta minuts.  
- Legislació  
Resolució de vint preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de catorze preguntes. La duració de l'examen és de trenta minuts.  
- Meteorologia i oceanografia  
Resolució de vint preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de catorze preguntes. La duració de l'examen és de trenta minuts.  
- Radiocomunicacions  
Resolució de vint preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de catorze preguntes. La duració de l'examen és de quaranta-cinc minuts.  
- Navegació: teoria i exercicis de carta   
Mínim de quatre i màxim de huit preguntes curtes que s'han de desplegar que suposaran el 35% de la nota de l'examen i els exercicis de carta que suposaran el 65% de la nota de l'examen. La teoria sense contestar comporta el suspens de l'assignatura. La duració de l'examen és de dos hores.  
Capità de iot  
- Meteorologia i oceanografia  
Resolució de vint preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de catorze preguntes. La duració de l'examen és de seixanta minuts.  
- Radiocomunicacions  
Resolució de vint preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de catorze preguntes. La duració de l'examen és de seixanta minuts.  
- Anglés. Exercici oral i escrit.  
Exercici oral: els aspirants escoltaran l'explicació d'una situació simulada relacionada amb la navegació, sobre la qual es formularan entre sis i huit preguntes que s'hauran de contestar per escrit en anglés, utilitzant frases de l'IMO'S Estàndard Marine Communication Phrases. La duració de l'examen és de quinze minuts. L'exercici oral suposarà el 40% de la nota de l'examen. La no-realització de l'exercici oral comporta el suspens de l'assignatura.  
Exercici escrit: traducció d'un text relacionat amb la nàutica, que suposarà el 60% de la nota de l'examen. Duració de l'examen trenta minuts.  
- Teoria de l'embarcació  
Resolució d'un mínim de dos i un màxim de quatre preguntes de teoria, que suposa un 50% de la nota de l'assignatura i resolució d'un problema de càlcul que suposa un 50% de la nota de l'assignatura. Per a ser considerat apte han de contestar-se les dos parts de l'examen. Duració de l'examen seixanta minuts.  
- Teoria de navegació  
Resolució de vint preguntes tipus test, amb 4 respostes alternatives i únicament una és vàlida. Per a ser considerat apte cal resoldre correctament un mínim de catorze preguntes. Duració de l'examen seixanta minuts.  
- Càlcul de navegació  
Realització d'un exercici de càlcul. Duració de l'examen tres hores.  
  
9. Tribunal  
9.1. La consellera d'Infraestructures, Territori i Medi Ambient nomena com a tribunal per a avaluar els exàmens esmentats els membres següents:  
  
Tribunal titular  
President: Carlos J. Eleno Carretero.  
Secretari: Agustín Lloret Soler.  
Vocals:  
- Pedro Olano Codesido.  
- Francisco José Sánchez Piqueras.  
- Tomás Vicente Varó Giner.  
Tribunal suplent  
President: Josep Llin Belda   
Secretària: Concepción Morillas Barrio.  
Vocals:  
- Julio Mariano Marín Sánchez  
- Mª Angeles Ureña Guillem  
- Emilio Antonio López Larrubia.  
9.2. Els membres dels tribunals i el personal auxiliar d'examen tindran dret al pagament de les indemnitzacions per assistències, d'acord amb el que establix la normativa vigent.  
  
10. Resultats dels exàmens  
10.1. Finalitzats els exàmens i una vegada realitzada la correcció pel tribunal, la plantilla de resultats i les qualificacions provisionals es publicaran en el tauler d'anuncis de les dependències de la Direcció General de Transports i Logística a Alacant, així com en la pàgina web de la Generalitat (www.cit.gva.es/actividadesnauticas), de la Conselleria d'Infraestructures, Territori i Medi Ambient.  
10.2. Els candidats examinats disposaran de 5 dies hàbils, comptadors a partir del dia en què es facen públiques les qualificacions provisionals de la convocatòria de què es tracte, per a sol·licitar la revisió de l'examen pel tribunal o presentar les al·legacions que consideren oportunes.  
10.3. Les reclamacions hauran d'estar degudament motivades i es realitzaran per la persona que ha realitzat l'examen, es dirigiran al president del tribunal, i s'enviaran on establix la base 3.2. En la sol·licitud es farà constar el nom i cognoms de la persona que ha realitzat l'examen, el DNI, l'adreça i el número de telèfon/fax, examen i/o assignatura de què es tracte, i data de la convocatòria.  
10.4. Contra els resultats de la revisió d'exàmens i al·legacions podrà interposar-se recurs d'alçada en el termini d'un mes, segons el que establix l'article 114 i següents de la Llei de Règim Jurídic de les Administracions Públiques i del Procediment Administratiu Comú, davant del secretari autonòmic d'Infraestructures i Transport.  
  
10.5. Ateses i resoltes les al·legacions i revisions d'exàmens, el tribunal elaborarà les actes definitives.  
10.6. Els exàmens es conservaran durant el termini de tres mesos, comptadors des de l'endemà de la data de la realització.  
  
11. Sol·licitud de títols i targetes d'identitat marítimes  
No hi ha termini establit per a les sol·licituds d'expedició, de renovació i de convalidació de títols. Estes es poden realitzar qualsevol dia hàbil, per al tràmit de les quals es presentarà la següent documentació.  
- Dos fotografies recents, amb nom, cognoms i número de document nacional d'identitat per darrere.  
- Fotocòpia del document nacional d'identitat o, si no és espanyol, el NIE.  
- Certificat mèdic en imprés oficial ajustat al quadre d'aptituds psicofísiques expedit d'acord amb la Resolució d'11 de gener de 2010, de la Direcció General de Marina Mercant, publicada en el Boletín Oficial del Estado, de 15 de febrer de 2010.  
No serà necessària la presentació del certificat mèdic, si la persona interessada acredita que l'ha presentat, en l'àmbit de competències de l'administració de la Generalitat Valenciana, dins del termini dels 2 anys anteriors amb una sol·licitud d'expedició d'alguna titulació nàutica de recreació.  
- Les persones que opten als títols de patró de iot i capità de iot hauran de presentar fotocòpia confrontada del títol o targeta d'identitat marítima de la titulació immediatament anterior. Així mateix, si disposen de titulacions que puguen donar lloc a la convalidació d'assignatures hauran de presentar fotocòpies confrontades, encara que esta documentació ja haja sigut presentada en la matrícula.  
- Exemplar per a l'administració de l'imprés de pagament (model 046. Concepte 9768) per a l'expedició dels títols per al govern d'embarcacions de recreació, amb certificat mecànic o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 297 i següents del Decret Legislatiu 1/2005 que aprova el Text Refós de la Llei de Taxes de la Generalitat Valenciana publicada en el Diari Oficial de la Comunitat Valenciana, de 22 de març de 2005, segons el que establix la base quarta d'esta orde.  
  
- Certificat original de les pràctiques bàsiques de seguretat i navegació i, si és el cas, pràctiques de vela, així com el certificat de pràctiques de radiocomunicacions, expedits per escola autoritzada d'acord amb el que estipula l'Orde FOM/3200/2007, de 26 d'octubre.  
  
València, 1 de desembre de 2011.- La consellera d'Infraestructures, Territori i Medi Ambient: Isabel Bonig Trigueros.